Tuli järsku meelde mainida, et sain Javilt elu südantsoojendavaima sünnipäevakingituse: 8 pakki head juustu ja 3 pakki äädikakartulikrõpse :)  Siinkohal väärib mainimist, et  minu jaoks on neil kullamaik. Hea juust on Austraalias häbematult kallis ja palju on olnud neid kordi, kui olen seisnud härdalt juustuleti ees ja siis tühjade kätega ikkagi lahkunud. Sest ei raatsinud. Äädikakartulikrõpsud aga... on mu lemmikud! Ent neid naljalt poest ei osta, sest teadagi - krõpsud on kaloripommid. Sünnipäeva puhul siis säärane mööndus. Pealegi volitustega.